Den Vest-Sjællandske Avis, 1833-01-08
Note fra Hr. Seymour til Greven af Lützow. Rom den 19de Septbr. 1832. Underskrevne afgiver sin Tilstaaelse for Modtagelsen af den Note af 12te, som Greve Lüthow, overordentlig Gesandt hos Hs. Keiserlige Kongelige Apostoliske Majestæt har tilsendt ham ifølge den Meddelelse, som han under 7de havde havt den Ære at tilstille Gesandten. Hs. Durchlauchtighed Fyrsten af Metternichs Note til Sir F. Lamb, som Greve v. Lützow har havt den Godhed at meddele Underskrevne, var allerede i hans Besiddelse, og da den var indtruffen nogle Dage i London førend den Coureer afgik, som overbragte ham Ordre til at forlade Rom, saa maatte Underskrevne slutte deraf, at de bemærkninger, som indeholdes i dette Dokument, ikke maae have forekommet Hs. Majestæts Regiering at være af den Beskaffenhed, at kunne forandre dens antagne Formening om det Romerske Anliggendes sande Tilstand. Underskrevne troer, ifølge sine nærværende Jnstruktioner, at Hs. Majestæts Regiering er endnu af den Formening, at de Forbedringer som ere indførte af Paven siden Conferencerne i Fior, ere af den Natur, at de hverken kunne holdes at være fyldestgiørende med Hensyn til de Forestillinger, som de store Magters Gesandte have i Forening med hinanden gjort Hs. Hellighed i Mai 1831, eller svarende til de Forventninger som man paa samme Tid havde opvakt hos Pavens Undersaatter i deres Souverains Navn. Hs. Majestæts Regiering erkiender udentvivl, at der iblandt Hs. Helligheds Undersaatter gives nogle, som høre til den farlige Faction, hvilken Grev Lützow omtaler i sin Note; de nemlig, som ville blive utilfredse med alle de Concessioner, som man kunde udvirke for dem: men denne Omstændighed forandrer ikke Regieringens Mening, eftersom en langt større og fornuftigere Deel af den Romerske Folkemængdes, Ønsker kunne opfyldes, saavel til Folkemængdens som til Regieringens aabenbare Fordeel. Saaledes vilde en Skilsmisse være bleven tilveiebragt iblandt de Misfornøiedes Partier, og imedens en Classe vilde ved nye Baand være blevet bundet til en Souverain, saa vilde en anden være bleven berøvet sin Magt ved det Uretfærdige i sine Fordringer. J disse og lignende Hensigter var Hs. Majestæts Regiering hidindtil tilbøielig til at forsætte sine Bestræbelser og at udjevne de Vanskeligheder, hvori det pavelige Distrikts Anliggender vare forviklede, og endskiøndt der ikke kan være nogen Tvivl paa, at alle store Magter have samme Formaal med Hensyn til den Romersk Stat saa hersker dog unægtelig en Meningsforskiellighed om de Midler, hvorved dette Formaal kan opnaaes. Tiden vil udentvivl opklare om den Mening, som Hs. Majestæts Regiering har fattet om de Romerske Anliggender og deres Følger, er rigtig eller urigtig og Underskrevne kan allene forsikkre Greve Lützow, at den vil med Fornøielse erfare, at dens mørke Forudsigelser ikke gaae i Opfyldelse. Men han betiener sig tillige af denne Leilighed, som er maaskee den meest passende, for at tilkiendegive Greven hans Overbeviisning om, at de Farer, som han holder det for sin Pligt at omtale ville i samme Grad blive formindskede, som at den pavelige Regiering vilde paa en afgiørende og omfattende Maade følge den foreslagne Vei til Forbedring.